CELEX: 31986R3329
Language: el
Date: 1986-10-30 00:00:00
Title: Κανονισμός (ΕΟΚ) αριθ. 3329/86 της Επιτροπής της 30ής Οκτωβρίου 1986 που τροποποιεί τον κανονισμό (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών

Avis juridique important

|

31986R3329

Κανονισμός (ΕΟΚ) αριθ. 3329/86 της Επιτροπής της 30ής Οκτωβρίου 1986 που τροποποιεί τον κανονισμό (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών  

Επίσημη Εφημερίδα αριθ. L 306 της 01/11/1986 σ. 0033

***** ΚΑΝΟΝΙΣΜΟΣ (ΕΟΚ) αριθ. 3329/86 ΤΗΣ ΕΠΙΤΡΟΠΗΣ  της 30ής Οκτωβρίου 1986  που τροποποιεί τον κανονισμό (ΕΟΚ) αριθ. 1183/86 για τη θέσπιση των λεπτομερειών του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 475/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (1), και ιδίως το άρθρο 16,  Εκτιμώντας:  ότι το καθεστώς ελέγχου των ποσοτήτων που διατίθενται στην κατανάλωση στην Ισπανία αφορά μόνο τα έλαια ή τους σπόρους που προορίζονται για την παραγωγή ελαίων· ότι δικαιολογείται να μην εφαρμοστεί όριο στις εισαγωγές όχι μόνο των ελαιούχων καρπών και οπωρών ως έχουν αλλά επίσης υπό την μορφή αλεύρων, που προορίζονται για χρησιμοποίηση άλλη από την άλεση με σκοπό την εξαγωγή ελαίου·  ότι το άρθρο 4 παράγραφος 2 δεύτερο εδάφιο του κανονισμού (ΕΟΚ) αριθ. 1183/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 2324/86 (3) προβλέπει τη σύσταση εγγυήσεως κατά την αίτηση εισαγωγής των προϊόντων για τα οποία δεν εφαρμόζεται κανένα όριο στις εισαγωγές·  ότι δεδομένων των ίδιων χαρακτηριστικών των προϊόντων αυτών το ποσό της εν λόγω εγγυήσεως μπορεί να μειωθεί χωρίς ωστόσο να διακυβευθεί ο έλεγχος που καθιερώθηκε από τον κανονισμό (ΕΟΚ) αριθ. 1183/86·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1183/86 τροποποιείται ως εξής:  1. Στο άρθρο 3, η παράγραφος 3 αντικαθίσταται από το ακόλουθο κείμενο:  «3. Ωστόσο, δεν εφαρμόζεται κανένα όριο στις εισαγωγές των προϊόντων που υπάγονται στη διάκριση 12.01 Β και στην κλάση 12.02 του κοινού δασμολογίου που προορίζονται για σκοπούς άλλους πλην της εξαγωγής ελαίου.  Η Ισπανία λαμβάνει τα κατάλληλα μέτρα για να εγγυηθεί ότι τα εν λόγω προϊόντα χρησιμοποιούνται πράγματι για την προβλεπόμενη χρήση.  2. Στο άρθρο 4 παράγραφος 2 δεύτερο εδάφιο, ο αριθμός "200" αντικαθίσταται από "50".»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 53 της 1. 3. 1986, σ. 47.  (2) ΕΕ αριθ. L 107 της 24. 4. 1986, σ. 17.  (3) ΕΕ αριθ. L 202 της 25. 7. 1986, σ. 20.